Washington se oprašta od Ronalda Reagana - 2004-06-10
Amerikanci odaju posljednju poštu bivšem predsjedniku Ronaldu Reaganu, ceremonijom koja prethodi sutrašnjem pogrebu - prvom na najvišem
Od sinoć predveče američki gradjani, stojeći strpljivo u kilometar i pol dugoj koloni, obilazi kovčega s tijelom gospodina Reagana izložen u zgradi američkog Kongresa. Na hiljade gradjana u tišini prolazi pored kovčega velikog komunikatora, čovjeka kojjem je sloboda ugnjetavanih značila više od svega, izražavajući ljubav i poštovanje prema preminulom predsjedniku. Predsjednik Bush će poštu gospodinu Raganu odati večeras, po povratku sa summita G8 u Georgiji. Sinoćnjoj ceremoniji pred i u zgradi Kongresa prisustvovali su članovi porodice i brojne ugledne zvanice. Očekuje se da će na pogrebu biti prisutni Tony Blair, Gerhard Schroeder, Hamid Karzai, Silvio Berlusconi, zatim Reaganovi suvremenici i kolege Mikhail Gorbatchev i Margaret Thatcer. Gospodja tacher se već poklonila pored Reaganovog kovčega u Kongresu. Njih dvoje su bili bliski prijatelji ujedinjeni velikom netrpeljivošću prema komunizmu. Dok su konji u pravcu Capitola vukli lafet na kojem se nalazio kovčeg sa tijelom bivšeg predsjednika prekriven zastavom, na hiljade ljudi je stajalo u redu kako bi se oprostili od Ronalada Reagana. Uz velike mjere obezbjeđenja tužna procesija je prošla pored Bijele kuće i spomenika ostalih predsjednika na poslednjem putovanju gospodina Reagana na Capitol Hill. Zvuk bubnjeva prati ovu svečanu povorku. Korak iza lafeta na kojem se nalazi tijelo gospodina Reagana je konj bez jahača koji nosi jahače čizme gospodina Reagana postavljene naopako u uzengijama što je vojna tradicija koja simbolizira posljednji pogled na komandanta koji više nikada neće jahati. Dok se procesija približava zgradi Capitola vojni mlaznjaci preljeću nebom u ceremonijalnoj formaciji poznatoj kao čovjek koji nedostaje. Dvadeset i jedna puščana salva najavljuje dolazak lafeta na Capitol. Dok su zastave spuštene na pola koplja počasna vojna straža zapadnim stepenica unosi pokojnog predsjednika u Capitol. Unutar rotonde potpredsjednik Dick Cheney, drugi najviši zvaničnici administracije predsjednika Busha, strani diplomati i članovi Kongresa stoje okupljeni dok zastavom pokriven kovčeg sa tijelom gospodina Reagana postavljaju na jednostavni odar, drvenu platformu napravljenu 1865. god. za prvog predsjednika koji je na njemu ležao, Abrahama Lincolna. Obraćajući se okupljenim dostojanstvenicima predsjedavajući Zastupničkog doma Dennis Hastert je izabrano okruženje za državnu sahranu opisao kao odgovarajuće za odavanje počasti predsjedniku Reaganu. Zgrada Capitola je za mnoge najveći simbol demokratije i slobode u svijetu, rekao je gospodin Hastert. Izaziva u svijesti sliku sjajnog grada na brdu o kojem je predsjednik Reagan tako često govorio. Ovo je pravo mjesto da se oda počast čovjeku koji je tako vjerno branio našu slobodu i tako uspješno pomogao da blagoslov slobode dotakne milione ljudi širom svijeta, riječi su gospodina Hasterta. Potpredsjednik Dick Cheney je govorio o pismu koje je gospodin Reagan uputio naciji prije jedne decenije u kojem govori o svojoj borbi sa Alzheimerovom bolešću. Kako je rekao potpredsjednik Cheney u tom oproštajnom pismu gospodina Reagana iskazana je njegova velika hrabrost i ljubav za Ameriku. Ipak za njegove prijatelje i za njegovu zemlju oproštaj je uslijedio tek sada, riječi su potpredsjednika Cheneya. U ovom svedržavnom izražavanju žalosti mi pokazujemo koliko je Amerika voljela ovog dobrog čovjeka i koliko mnogo će nam nedostajati, rekao je potpredsjednik Cheneay. Na desetine hiljada ljudi proći će pored kovčega gospodina Reagana tokom 36 sati koliko će se on nalaziti u rotondi. Petak je proglašen danom nacionalne žalosti za gospodinom Reaganom a svjetski lideri će se toga dana pridružiti predsjedniku Bushu u odavanju poslednje počasti tokom memorijalne službe u vašingtonskoj Nacionalnoj katedrali. Tijelo predsjednika Reagana će nakon toga biti vraćeno u njegovu voljenu Californiju gdje će za vrijeme zalaska sunca biti sahranjen pod krošnjom hrasta u njegovoj Predsjedničkoj biblioteci.